hotchpotch/miracl-hf-unified huggingface dataset:
क्रांतिकारी
क्रांतिकारी, वो व्यक्ति होता है जो अत्याचार और उपनिवेशवाद के विरुद्ध क्रांति मे सक्रिय रूप में भाग लेता है या अत्याचार और उपनिवेशवाद के विरुद्ध क्रांति की वकालत करता है।
1) मैं आप सभी ‌‌‌‌से यही कहुंगा (क्रन्तिकारी) यानी देश के लिए अपने प्राणों की आहुति देने से हैं।
"2) शाहिद भगतसिंह जैसे क्रन्तिकारी जो अपने प्राणों की रक्षा ना करते हुए उन्होंने देश हित के लिए अपने जान न्यौछावर कर दिए।"
3) धन्य हैं ऐसे महान बेटे और वो मां जिन्होंने ऐसे महान बेटे को जन्म दिया है।
4) जितने क्रन्तिकारी हैं मैं उन सभी को ह्रदय से प्रणाम करता हूं।‌
के॰ एल॰ राहुल
कन्नौर लोकेश राहुल (जन्म १८ अप्रैल १९९२), जोकि केएल राहुल या लोकेश राहुल नाम के रूप में भी जाने जाते हैं, एक भारतीय क्रिकेट खिलाड़ी है। राहुल घरेलू क्रिकेट में कर्नाटक के लिए खेलते हैं। ये एक दाएं हाथ के बल्लेबाज और वैकल्पिक विकेट-कीपर है। राहुल २०१० आईसीसी अंडर-१९ क्रिकेट विश्व कप में भारत के लिए खेले थे। इनके अलावा ये २०१३ २०१७ तक आईपीएल की टीम रॉयल चैलेंजर्स बैंगलोर के लिए खेले थे और उसके बाद २०१८ इंडियन प्रीमियर लीग में किंग्स इलेवन पंजाब के लिए खेले जिसमें ६५९ रन बनाये।
राहुल मेलबर्न में २०१४-१५ टेस्ट मैचों की सीरीज में ऑस्ट्रेलिया के ख़िलाफ पहली बार आये और अपने अंतरराष्ट्रीय कैरियर की शुरूआत की थी। सिडनी में अपने दूसरे टेस्ट मैच में उन्होंने अपना पहला टेस्ट शतक बनाया जिसमें ११० रनों की पारी खेली थी और इंग्लैंड के खिलाफ १८ दिसंबर २०१६ को टेस्ट मैच में इन्होंने १९९ रनों की पारी खेली थी।
राहुल ने २०१६ की भारत–वेस्टइंडीज श्रृंखला में पहले टी२० मैच में ५१ गेंदों पर नाबाद ११०* बनाए थे। लेकिन मैच भारत हार गया था। इन्होंने २०१८ में भारत के इंग्लैंड दौरे पर पहले मैच में अपना दूसरा टी-२० शतक बनाया और इस बार भी ये नाबाद रहे है।
अक्षर पटेल
अक्षर पटेल (अंग्रेजी :Axar Patel) (जन्म :20 जनवरी 1994) एक भारतीय क्रिकेट खिलाड़ी हैं। ये घरेलू क्रिकेट गुजरात क्रिकेट टीम के लिए एक हरफनमौला के रूप में खेलते हैं। ये गुजरात के पाटीदार (पटेल) है एक बाएं हाथ के बल्लेबाज और बाएं हाथ स्पिन गेंदबाज हैं। इन्होंने बांग्लादेश के खिलाफ 15 जून 2014 को अपने वनडे कैरियर की शुरुआत की। 2014 में ये इंडियन प्रीमियर लीग में किंग्स इलेवन पंजाब की तरफ से खेले थे और 2015 में भी किंग्स इलेवन पंजाब की तरफ से खेले थे। अक्षर पटेल ऑस्ट्रेलिया और न्यूजीलैंड में आयोजित 2015 क्रिकेट विश्व कप के लिए भारत की 15 सदस्यीय टीम में चुने गये थे। इन्होंने अपने ट्वेन्टी-ट्वेन्टी क्रिकेट कैरियर की शुरुआत १७ जुलाई २०१५ को ज़िम्बाब्वे क्रिकेट टीम के खिलाफ खेलकर थी।
मयंक अग्रवाल
मयंक अग्रवाल (जन्म16 फरवरी 1991) एक भारतीय क्रिकेट खिलाड़ी है। ये बिशप कॉटन बॉयज़ स्कूल और बैंगलोर में जैन विश्वविद्यालय के पूर्व छात्र हैं। ये एक सलामी बल्लेबाज है जो कर्नाटक के लिए प्रथम श्रेणी क्रिकेट खेलते है। इन्होंने भारतीय क्रिकेट के घरेलू सत्र में २०१७-१८ में सचिन तेंदुलकर के बाद सबसे ज्यादा २२५३ रन बनाये और नया कीर्तिमान अपने नाम किया था।
२०१० के आईसीसी अंडर-१९ क्रिकेट विश्व कप में तो साल २००८-०९ में अंडर-१९ कूच बिहार ट्रॉफी में अपने प्रदर्शन के साथ प्रमुखता में आए, जिसमें वह भारत के लिए सबसे ज्यादा रन बनाने वाले बने थे। उन्हें २०१० में कर्नाटक प्रीमियर लीग में श्रृंखला का मैन भी चुना गया था, इस दौरान इन्होंने उस टूर्नामेंट में शतक भी बनाया था।
मयंक अग्रवाल को पहली बार 2018 में भारतीय टीम में शामिल किया गया. उन्होंने दिसंबर 2018 में ऑस्ट्रेलिया के खिलाफ पहला टेस्ट मैच खेला. उन्होंने 2019 में टेस्ट क्रिकेट में भारत की ओर से सबसे अधिक रन (754) बनाए. वे इस साल दो दोहरे शतक लगाने वाले एकमात्र भारतीय क्रिकेटर रहे.
धूप सेंकना
धूप सेंकना एक प्रकार की क्रिया है, जिसके द्वारा विटामिन डी प्राप्त होता है। लेकिन पराबैंगनी किरणों के कारण कई प्रकार के चर्म रोग भी हो जाते हैं। इस कारण इसके लिए दोपहर का समय ठीक नहीं होता है।
शिक्षा मित्र उत्तर प्रदेश
शिक्षा मित्र उत्तर प्रदेश सरकार द्वारा प्राथमिक शिक्षा को सुदृढ़ करने और शिक्षकों की कमी पूरी करने के लिये नियुक्त किये गये उप-शिक्षक हैं। इन्हें पूर्ण शिक्षकों के बराबर वेतन नहीं दिया जाता और इनकी नियुक्ति संविदा के आधार पर सत्रवार होती है। भारत के अन्य प्रदेशों में भी इस तरह के उप-शिक्षकों की नियुक्ति की गयी है, जैसे: महाराष्ट्र में शिक्षा सेवक, मध्य प्रदेश में शिक्षा कर्मी इत्यादि। Samayojan nirashtikaran ke dusprinam
सर्व शिक्षा अभियान को गति को सार्वभौमिक बनाने के लिए केंद्र सरकार ने 65 % तथा राज्य के 35% के सहायोग से प्राथमिक विद्यालयो में शिक्षको की कमी दूर करने की योजना 2001 में बनाई। उत्तर प्रदेश में भी यह योजना लागू की गई। सर्व शिक्षा अभियान के लक्ष्य को हासिल करने के लिए निती निर्माताओ ने संविदा पर शिक्षको को रखने की योजना की शुरुवात की। इसमे यह विशेश ध्यान दिया गया कि विद्यालय जिस गांव में हो उसी गांव का शिक्षित युवक या युवती सम्बंधित विद्यालय में 11 माह के शिक्षा सत्र के लिए ग्राम शिक्षा समिति के प्रस्ताव पर जिलाधिकारी की अध्य्क्षता में गठित समित के माध्यम से चयन कर नियुक्त किया जाए। नियुक्त के पहले इन चयनित संविदा शिक्षको के एक माह के आवासीय प्रशिक्षण के लिए सम्बंधित जिला शिक्षा एव प्रशिक्षण संस्थान से प्रशिक्इत किया जायेगा। इन्हे शिक्षा मित्र का नाम दिया गया।
इनकी नियुंतम योग्यता इण्टर मिडीएट रखी गई लेकिन बी एड को वरीयता दी गई।  इन शिक्षा मित्रो को 11 माह के शिक्षा सत्र के लिए रखा गया इनको कोई भी विशेष अवकाश नहीं दिया गया। इन्हे प्रति माह इस कार्य के लिए 2250 रुपए मानदेय दिया जाता रहा। इनकी सेवाओ से प्रभावित होकर राज्य सरकार ने 2006 में 3500 ऋपए प्रति माह मानदेय देना शुरु किया।
2009 में आर टी ई लागू होने पर इन्हे एन सी टी ई से अनुमति लेकर दुरस्थ शिक्षा के माध्यम से प्रशिक्षित कर वर्त्मान में सहायक अध्यापक पद पर समायोजित किया जा रहा है।
उत्तर प्रदेश सरकार द्वारा किये जा रहे ये समायोजन वर्तमान में न्यायलय के विचाराधीन हैं। भारत के सर्वोच्च नयायालय ने जुलाई २०१५ में अपने एक निर्णय में बिना टीईटी पास शिक्षा मित्रों के समायोजन पर रोक लगा दी। २५ जुलाई २०१७ को भारत के उच्चतम न्यालय ने उत्तर प्रदेश के शिक्षा मित्रों का सहायक शिक्षक के पदों पर समायोजन निरस्त कर दिया।
बिपुल शर्मा
बिपुल शर्मा एक भारतीय क्रिकेट खिलाड़ी है जो इंडियन प्रीमियर लीग में सनराइजर्स हैदराबाद के लिए खेलते हैं।
बाल रतिचित्रण
बाल रतिचित्रण एक प्रकार का अपराध है। कई देशों में इस अपराध के लिए कठोर सजा का प्रावधान है। इसके कारण बच्चों पर मानसिक रूप से बुरा प्रभाव पड़ता है। यह किसी बच्चे के नग्न या अर्ध नग्न छवि, वीडियो, कार्टून, चित्र और वीडियो गेम पर भी लागू होता है। इण्टरपोल के 187 में 94 सदस्य देशों में मुख्यतः इसके लिए 2008 में कानून लागू किया गया था भारत मे बाल रतिचित्रण प्रतिबंधित है।
1977 में अमेरिका ने इस कार्य से लाभ कमाने वाले कंपनी पर प्रतिबंध लगाने के लिए कानून बनाया था। 1986 में मीस रिपोर्ट के अनुसार इससे बच्चो पर बहुत ही हानिकारक प्रभाव पड़ता है, इसके बाद इस कानून में बदलाव कर इसके अपराधी पर दोबारा अपराध दर्ज होने पर सजा भी अधिक मिलने का प्रावधान जोड़ दिया गया था।
जंगल बुक (1942 फ़िल्म)
जंगल बुक इसी शीर्षक की एक प्रसिद्द रचना, जो रुडयार्ड किपलिंग द्वारा लिखित है, पर आधारित एक हॉलीवुड फ़िल्म है। इसके निर्देशक हैं और किपलिंग द्वारा लिखित कथानक का फ़िल्म हेतु रूपांतरण ने किया है।
भारत में स्मार्ट नगर
भारत में स्मार्ट नगर की कल्पना प्रधान मंत्री नरेंद्र मोदी की है जिन्होंने देश के १०० नगरों को स्मार्ट नगरों के रूप में विकसित करने का संकल्प किया है। सरकार ने २७ अगस्त २०१५ को ९८ प्रस्तावित स्मार्ट नगरों की सूची जारी कर दी।
सरकार की योजना के अनुसार २० नगर वर्ष २०१५ में ,४० नगर २०१६ में और ४० नगर २०१७ में स्मार्ट नगरों के रूप में विकसित करने की योजना प्रस्तावित है।दिनांक २८ जनवरी २०१६ को भारत सरकार ने 20 स्मार्ट सिटी घोषित किये
केंद्रीय बजट में वर्ष २०१४ में ७,०६० करोड़ रुपये का प्रस्ताव। केंद्र सरकार की इस योजना में ५ वर्ष में कुल ४८,००० करोड़ का निवेश करने की योजना है और इतना ही धन सम्बंधित राज्य सरकारें अपने -अपने राज्य में चयनित नगरों के विकास में खर्च करेंगी। अर्थात केंद्र और राज्य सरकारें इस योजना में सामान धन निवेश करेंगी।  इस वर्ष २०१५ में चयनित स्मार्ट नगरों के विकास के लिए २०० करोड़ रुपये और अगले चार वर्षों तक प्रत्येक वर्ष १०० करोड़ रुपये प्रत्येक नगर को आवंटित होंगे।
समेकित बाल संरक्षण योजना
समेकित बाल संरक्षण योजना (ICPS) महिला एवं बाल विकास मंत्रालय ,भारत सरकार की एक विस्तृत योजना है जिसका उद्देश्य देश में बच्चों के लिए एक संरक्षणकारी वातावरण तैयार करना है 'यह एक केंद्रीय रूप से प्रायोजित योजना है जो न केवल गलीकूचों और कामकाजी बच्चों के लिए योजना ,किशोर न्याय का प्रशासन ,आदि जैसी, मंत्रालय की मौजूदा सभी बाल संरक्षण योजनाओं को एक छत्र के अंतर्गत लाती है, बल्कि केंद्रीय बजट में बाल संरक्षण कार्यक्रमों के लिए अधिक आवंटन भी प्रस्तावित करती है' इस योजना का उद्देश्य बच्चों को कार्यक्षम और प्रभावकारी रूप से संरक्षण प्रदान करने वाली व्यवस्था के निर्माण के सरकार /राज्य के दायित्व को पूरा करने में योगदान करना है' यह "बाल अधिकारों की रक्षा" और "बच्चे के सर्वोत्ताम हित" के आधारभूत सिद्धांतों पर तथा किशोर न्याय (बच्चों की देखरेख और संरक्षण) अधिनियम, 2000, संशोधित अधिनियम, 2006 और उसमें दी गई नियमावली पर आधारित है। यह देखरेख और संरक्षण के ज़रूरतमंद बच्चों और विधि का उल्लंघन करने वाले किशोरों का समग्रतापूर्ण विकास ,देखरेख, संरक्षण और उपचार के प्रति बाल-मैत्रीपूर्ण दृष्टिकोण अपनाने पर ध्यान केंद्रित करते हुए किशोर न्याय अधिनियम और उसकी नियमावली को प्रोन्नत करती है ' समेकित बाल संरक्षण योजना (आईसीपीएस) के लक्ष्य इस प्रकार हैं: कठिन परिस्थितियों में रहने वाले बच्चों के कल्याण में सुधार हेतु योगदान करना और साथ ही ऐसी असुरक्षाओं, स्थितियों और कार्रवाइयों में कमी लाना जिनकी वजह से बच्चे की उपेक्षा, शोषण और अलगाव जन्म लेते हैं ' समेकित बाल संरक्षण योजना का उद्देश्य गुणवत्तापूर्ण बाल संरक्षण सेवाओं में सुधार ला कर; बाल अधिकारों के बारे में जन जागरूकता पैदा करके; बाल संरक्षण के लिए जवाबदेही को लागू करके, आवश्यक सेवाओं का संस्थाकरण करके और वर्तमान ढांचों को मजबूत बना कर; कठिन परिस्थितियों में रहने वाले बच्चों के लिए सांविधिक और सहायता सेवाएं प्रदान करने हेतु सरकार के सभी स्तरों पर कार्यशील ढांचों की स्थापना करके; साक्ष्य-आधारित अनुश्रवण और मूल्यांकन, सभी स्तरों पर क्षमताओं को बढ़ा कर; ज्ञान-आधार का निर्माण करके; और परिवार एवं समुदाय के स्तर पर बाल संरक्षण के कार्य का सुदृढ़ीकरण करके इन लक्ष्यों को प्राप्त करना है'
डब्ल्यूडब्ल्यूई वर्ल्ड हेवीवेट चैंपियनशिप
अन्य नाम डब्ल्यूडब्ल्यूई वर्ल्ड हेवीवेट चैंपियनशिप एक विश्व चैंपियनशिप है जो कि अमेरिकन पेशेवर कुश्ती कंपनी डब्ल्यूडब्ल्यूई द्वारा बनाई गई है तथा यह पुरुष वर्ग का मुख्य टाइटल है
ये टाइटल 1963 मे बनाया गया था, बडी रोजर्स इसके पहले विजेता थे। सबसे ज्यादा समय ये टाइटल ब्रूनो समार्टीनो के पास रहा जिन्होने इसे 2,803 दिन तक धारण किया।
विभिन्न पहलवान भिन्न तरह की बनावट वाली पेटी का प्रयोग करते है जैसे- ब्रॉक लेसनर वर्तमान मे यह टाइटल ब्रॉक लेसनर के पास है जिन्होने इसे 4 अक्टूबर, 2019 को स्मैकडाउन मैच मे जीता, उन्होने पूर्व चैंपियन कॉफी किंग्सटन को हराते हुए चैंपियनशिप जीती थी।
इंदि‍रा गांधी मातृत्‍व सहयोग योजना
इंदि‍रा गांधी मातृत्‍व सहयोग योजना ( Indira Gandhi Matritva Sahyog Yojana (IGMSY) के अंतर्गत गर्भवती और दूध पि‍लाने वाली महि‍लाओं को कुछ शर्तों के साथ मातृत्‍व लाभ पहुंचाए जाते हैं जि‍नका उद्देश्‍य उनके स्‍वास्‍थ्‍य और पोषण की स्‍थि‍ति‍ में सुधार लाना है ताकि दूध पि‍लाने वाली और गर्भवती स्‍त्रि‍यों के माहौल में सुधार कि‍या जा सके और इसके लि‍ए उन्‍हें नकद प्रोत्‍साहन राशि‍ दी जा सके। इसे समन्‍वि‍त बाल वि‍कास सेवाओं की योजना के मंच से लागू कि‍या जा रहा है। इस योजना की शुरूआत अक्‍तूबर 2010 में प्रायोगि‍क आधार पर पर की गई थी और अब यह 53 चुनिंदा जि‍लों में चल रही हैं। फि‍लहाल लाभार्थि‍यों को दो कि‍स्‍तों में 6,000 रुपए बैंक अथवा डाकघर खातों के जरि‍ए दि‍ए जाते हैं। पहली कि‍स्‍त गर्भावस्‍था के 7-9 महीनों के दौरान दी जाती है और दूसरी कि‍स्‍त की रकम कुछ शर्तें पूरी करने के बाद प्रसूति के 6 महीने बाद दी जाती है। सभी सरकारी/सार्वजनि‍क उपक्रम(केन्‍द्रीय तथा राज्‍य) के कर्मयोजना का लाभ उठाने के हकदार नहीं होंगे क्‍योंकि‍ उन्‍हें वेतन सहि‍त मातृत्‍व अवकाश दि‍या जाता है। यह योजना देश के 53 जि‍लों में प्रायोगि‍क आधार पर लागू की जा रही हैं'।
केंद्र सरकार ने प्रधानमंत्री मातृ वन्दना योजना (pmmvy) के सालगिरह को मातृ वंदना सप्ताह के रूप में मनाया गया। 13 सितंबर, 2018 तक इस योजना के तहत 48.11 लाख महिलाओं ने नामांकन कराया था, जिनमें से 37.30 लाख महिलाओं को मातृत्व लाभ का भुगतान किया गया है।
PMMVY की आवश्यकता__असूचीबद्ध__ __विषय_जोड़े_कड़ी_रहित__
दॉंग येन चाओ शिलालेख
दोंग येन चाओ, चाम काल का एक शिलालेख है जो दक्षिण-पूर्वी एशिया के इतिहास का एक महत्वपूर्ण दस्तावेज़ है। यह मध्य वियतनाम में १९३६ में खोजा गया और ये पुरानी मलाया भाषा में लिखा है। इसमें कोई तिथि अंकित तो नहीं है पर इसे ११वीं सदी का माना जा रहा है, जो मलय भाषा के आज के मुख्य प्रदेशों - सुमात्रा और मलेशिया - के प्रचीनतम पुरालेखों से भी ३०० साल पुराना है।
पीटर मुखर्जी
पीटर मुखर्जी या प्रीतम मुखर्जी का जन्म इंग्लैंड में हुआ था। वे 1997 से 2007 तक स्टार (भारत) में संचालक रहे। इसके बाद 2007 में ब्रिस्टल, इंग्लैंड में एक कंपनी में आए। 2009 में उससे सेवामुक्त हो गए।
यह इंग्लैंड के ब्रिस्टल में रहते हैं। इनका जन्म भी यहीं हुआ। इसके बाद यह भारत के देहरादून में दून विद्यालय में अपनी शिक्षा पूरी की। इनके भाई का नाम गौतम मुखर्जी है जो प्लेनेट गोवा नामक कंपनी चलाते हैं।
इनकी पहली शादी 1994 में समाप्त हुई। इस शादी से उनके दो पुत्र थे। जो 1980 और 1984 में हुए थे। जिनमें से एक राहुल मुखेरजी हैं जो देहारादून में अपनी माँ के साथ रहते हैं।
2002 में इनकी मुलाक़ात इंद्राणी बोरा से हुई। बाद में उनके मित्र सुहेल सेठ के बाग में एक छोटे समारोह में वे दोनों शादी कर लिए। इंद्राणी अपनी पिछले शादी से एक पुत्री विधि खन्ना भी आती है। 2005 में इंद्राणी अपने पिछले शादी से दो बच्चों शीना बोरा और मिखाइल बोरा को मिलवाती है।
इनकी सौतेली बेटी शीना बोरा के हत्या के कारण कई बार पूछताछ हुई। जिसमें उन्होने बताया कि पहले उन्हें यह बताया गया था कि वह इंद्राणी की बहन है।
शीना बोरा हत्याकांड
शीना बोरा मुंबई मेट्रो वन में काम करती थी और इंद्राणी मुखर्जी व सिद्धार्थ दास की बेटी थी। यह चर्चा का विषय है कि सिद्धार्थ दास या कोई अन्य व्यक्ति शीना का पिता है। शीना 24 अप्रैल 2012 से लापता थी। पुलिस ने इस पर इंद्राणी मुखर्जी और संजीव खन्ना (शीना के दूसरे सौतेले पिता) को ड्राईवर के साथ गिरफ्तार कर लिया।
शीना बोरा का जन्म 1989 में कोलकाता, पश्चिम बंगाल में हुआ था। वर्ष 1992 में शीना की माँ अपने किसी पति के साथ गुवाहाटी चले जाती है। वह अपने बच्चों को उपेंद्र कुमार बोरा और दुर्गा रानी के जिम्मे छोड़ देती है। इसके बाद वह दूसरी (या तीसरी) शादी संजीव खन्ना के साथ करती है। वह दोनों की बेटी विधि खन्ना 2002 की शादी से है। इंद्राणी और संजीव के मध्य विधि के पालन के अधिकार के लिए न्यायालय में एक प्रकरण चलता है। इसके बाद इंद्राणी यह प्रकरण जीत जाती है और दोनों इंग्लैंड में चले जाते हैं। वर्ष 2002 में इंद्राणी और पीटर की शादी होने पर पीटर विधि को कानूनी तौर पर गोद ले लेता है।
शीना बोरा 2006 में मुंबई आ जाती है और अपने आप को सभी के सामने (पीटर को मिलाकर) इंद्राणी की की छोटी बहन बताती है। इंद्राणी सभी से इस बात को छिपाती है है कि शीना और मिखाइल बोरा उसके बच्चे हैं। पीटर मुखर्जी शीना बोरा की महाविद्यालय में जाने के लिए सहायता करते हैं। जहाँ वह 2006 से 2009 तक पढ़ती है। इसके बाद 2009 में उसे रिलायंस में नौकरी मिल जाती है। जून 2011 में वह मुंबई मेट्रो वन में सहायक प्रबन्धक की नौकरी करती है।
मुंबई में रहने के दौरान उसकी मुलाक़ात राहुल मुखर्जी से होती है, (पीटर मुखर्जी का बेटा) और दोनों 2009 से 2012 तक साथ रहते हैं। 24 अप्रैल 2012 को शीना एक लिखा हुआ इस्तीफा दे देती है। उसी दिन राहुल को शीना के मोबाइल से एक संदेश मिलता है। जिसमें वह उसके साथ रिश्ता तोड़ने की बात लिखी होती है। इंद्राणी यह कहती है कि वह उच्च शिक्षा के लिए अमेरिका चले गई है। इसके बाद लापता होने कि जानकारी नहीं दी गई और 24 अप्रैल 2012 के बाद से वह कभी नहीं दिखी।
अप्रैल 2012 में राहुल मुखर्जी ने शीना के लापता होने के कारण वोरली पुलिस थाना में प्रकरण दर्ज कराने जाता है। लेकिन प्रकरण दर्ज नहीं होता है। क्योंकि वह और शीना अंधेरी के रहने वाले हैं और वह वोरली के क्षेत्र में नहीं आता है। इसके बाद वह अंधेरी में प्रकरण दर्ज कराने जाता है। लेकिन वहाँ भी प्रकरण दर्ज नहीं होता है। इसके बाद वह इंद्राणी से इसके बारे में पूछता है, तो वह बताती है कि वह अमेरिका चले गई है और वह उससे कोई रिश्ता नहीं रखना चाहती है। इसके बाद राहुल उससे पूछता है कि वह कैसे अमेरिका जा सकती है जबकि उसका पासपोर्ट तो कस्टडी में है। इसके बाद वह बोलती है कि उसने नया पासपोर्ट बनाया है। इसके बाद राहुल देहारादून में अपनी जैविक माँ के पास रहने चले जाता है।
अप्रैल 2012 में शीना के लापता होने के बाद राहुल मुखर्जी और मिखाइल बोरा लापता होने की शिकायत दर्ज कराने जाते हैं। राहुल के कहने पर पुलिस इंद्राणी के वोरली में स्थित घर में जाती है। जहाँ उसके कर्मचारी बताते हैं कि वह भारत से बाहर गई है। उसके आने के बाद इंद्राणी पुलिस थाना में जाकर कहती है कि वह शीना को परेशान करता है इस कारण वह उसे बिना बताए अमेरिका चले गई।
इंद्राणी के ड्राईवर श्यामवर पिंतुरम के द्वारा दिये गए कथन के अनुसार इंद्राणी ने इस हत्या के लिए पहले से विचार कर रखा था। उसके पूर्व पति संजीव खन्ना और इंद्राणी ने मिल कर किया है।
नीरजा माथुर
नीरजा माथुर (जन्म: 8 दिसम्‍बर, 1954), गोवा और संघ शासित प्रदेशों के संयुक्त विद्युत नियामक आयोग (जेईआरसी) की सदस्य हैं। इससे पूर्व वे सीईए की अध्‍यक्ष रहीं हैं। साथ ही वे ग्रिड अभियान और वितरण की सदस्‍य रही हैं और उन्‍होंने सीईए के अन्‍य वरिष्‍ठ पदों पर भी कार्य किया है।
फोथरिंघे किला
फोथरिंघे किला नॉथहैंप्टनशायर के ओउंडल के बाज़ार व नगर (). से उत्तर में पर स्थित फोथरिंघे के गाँव में मौजूद था। इसका निर्माण संभवत: ११०० ई. में नॉर्थहैंप्टन के अर्ल साइमन डे सेन्लिस ने करवाया था। १११३ में इसका मालिकाना हक़ स्कॉटलैंड के राजकुमार डेविड के पास चला गया जब उन्होंने साइमन की विधवा से शादी कर ली। इसके बाद से तेरहवीं शताब्दी में इंग्लैंड के राजा जॉन के कब्जे में आने से पहले तक किले के मालिक विभिन्न स्कॉटैश राजकुमार बने रहे।
1220 तक फोथरिंघे किला का नियंत्रण चेस्टर के छठें अर्ल, रैनुल्फ़ डे ब्लोन्डेविले के हाथ में था। अगले वर्ष जनवरी में कुछ समय के लिये किले पर इंग्लैंड के राजा हेनरी ३, इंग्लैंड का राजा के विरोध में उतरे विलियम II डी फोर्ज़ का कब्जा हो गया था। फोर्ज़ के किले खाली करने के बाद हेनरी ने इसे अपने नियंत्रण में ले लिया और एडवर्ड २ के शासनकाल तक यह किला शाही संपत्ति बना रहा।
यह यॉर्क के ड्यूकों का पसंदीदा घर रहा और राजा रिचर्ड ३ का जन्म यहीं १४५२ में हुआ था।
यह स्कॉटों की रानी, मैरी का अंतिम कारावास भी रहा जिनके खिलाफ इसी महल में मुकदमा चला व १५८७ में मृत्युदंड दिया गया।
१६३० में किला खाली कर दिया गया व इसके अधिकांश शाही साजो-समान हटा लिए गये। फिर यहाँ सिर्फ भवन ही बचा। किले की जगह ब्रिटेन की संरक्षित जगहों में शामिल है और आम जनता के घूमने फिरने के लिए खुली हुई है।
हंफ्री ब भालू
हंफ्री बी भालू (Humphrey B. Bear) एक ऑस्ट्रेलियन टेलीविज़न धारावाहिक था जिसकी शुरुआत 1965 में हुई थी। शो ऑस्ट्रेलिया में पूर्व-स्कूली छात्रों के लिए सबसे सफल कार्यक्रमों में से एक बन गया। म्फ्री का हिस्सा मूल रूप से एडविन "टेड" दुर्यिया द्वारा खेला गया था, एक अभिनेता, गायक और नर्तक जिसका मानव पहचान कभी भी प्रकट नहीं हुई थी। हम्फ्री का चरित्र एक लंबा, झबरा भूरा भालू है जो बड़े, चमकदार नाक, पुआल बूटेटर, टार्टन कमर कोट और बड़े पीले धनुष-टाई है। उनके टेलिविज़न शो में हमेशा एक साथी की सहायता होती है जो हम्फ्री के विभिन्न रोमांच को "जादू जंगल" में बताता है जिसमें उनके चमकीले रंग का पेड़ के घर भी शामिल है। शो टेलीविजन स्टूडियो सेट पर गोली मार दी है। शुरुआती दिनों में चरित्र को भालू भालू के रूप में जाना जाता था और इसे हवाई प्रतियोगिता के परिणामस्वरूप हम्फ्रे बी भालू के नाम से जाना जाता था।
ओम प्रकाश रावत
ओम प्रकाश रावत भारत के चुनाव आयुक्त है। वे उत्तरप्रदेश काडर के भारतीय प्रशासनिक सेवा के अधिकारी है।
वर्ल्ड हेवीवेट चैंपियनशिप (डब्ल्यूडब्ल्यूई)
वर्ल्ड हेवीवेट चैंपियनशिप पेशेवर कुश्ती की एक विश्व हेवीवेट चैम्पियनशिप थी, जिसका स्वामित्व डब्ल्यूडब्ल्यूई के पास था। इसके अंतिम चैंपियन रैंडी ऑर्टन थे जिन्होने इसे डब्ल्यूडब्ल्यूई चैंपियनशिप के साथ एकीकृत कर दिया था।
सन् 2002 में डब्ल्यूडब्ल्यूई ने इसका निर्माण रॉ ब्रांड के लिए किया, क्योंकि तत्काल डब्ल्यूडब्ल्यूई चैंपियन ब्रॉक लेज़नर उस टाइटल के साथ स्मैक डाउन ब्रांड मे हस्तांतरित हो गए थे। इसका आरंभिक चैंपियन ट्रिपल एच को बनाया गया।
सन् 2013 मे डब्ल्यूडब्ल्यूई में मौजूद दोनो विश्व हेवीवेट चैम्पियनशिप का एकीकरण करने के लिए तत्काल डब्ल्यूडब्ल्यूई चैंपियन रैंडी ऑर्टन और वर्ल्ड हेवीवेट चैंपियन जॉन सीना का टी०एल०सी० पे-पर-व्यू पर मुकाबला हुआ, जिसे ऑर्टन ने जीतकर दोनो टाइटल्स को एक कर दिया।
बिग बॉस 9
बिग बॉस 9 बिग बॉस नामक वास्तविक धारावाहिक का नौवाँ संस्करण है। इसका प्रसारण कलर्स पर सितंबर से जनवरी तक रात्रि 9 बजे प्रतिदिन होगा। सर्वप्रथम प्रस्तोता के लिए कलर्स ने रणवीर सिंह से बात की लेकिन वे इस प्रस्ताव को ठुकरा दिया। उनका कहना था कि वे अभी छोटे परदे से दूर रहना चाहते हैं। इसके प्रस्तोता के रूप में कलर्स ने सलमान खान को चुना है। इसके वह 10 करोड़ रुपये देगी। बिग बॉस ने अपने प्रतिभागी के रूप राधे माँ से भी वार्ता की।
पुगं
पुगं (बर्मी भाषा : ပုဂံ) या बगान, म्यांमार के माण्डले क्षेत्र में स्थित एक प्राचीन ऐतिहासिक नगर है। पालि भाषा में इसका नाम 'अरिमद्दन' (अरिमर्दन = शत्रु का मर्दन करने वाला) है। ९वीं शताब्दी से लेकर १३वीं शताब्दी तक यह नगर पुगं राज्य की राजधानी था। ११वीं से १३वीं शताब्दी के समय जब यह राज्य अपने चरमोत्कर्ष पर था तब यहाँ १० हजार से अधिक बौद्ध मन्दिर, पगोडा और मठ निर्मित किये गये जिनमें से २२०० मंदिर अब भी अच्छी स्थिति में विद्यमान हैं।
कम्बोडिया के अंगकोर वाट नगर की जो प्रसिद्धि है, वही म्यांमार के पुगं नगर की है।
ये वादा रहा (धारावाहिक)
ये वादा रहा एक भारतीय हिन्दी धारावाहिक है, जिसका प्रसारण ज़ी टीवी पर सितम्बर से शुरू हो रहा है।
कलापुर
कलापुर (Calapor) भारत के गोवा राज्य के उत्तर गोवा ज़िले में स्थित एक नगर है।
भारत की 2001 की जनगणना में कलापुर की कुल जनसंख्या 11,823 थी जिसमें से 50% पुरुष और 50% महिलाएँ थी। यहाँ की औसत साक्षरता दर 80% थी जो राष्ट्रीय औसत 59.5% से अधिक थी। पुरुष साक्षरता दर 85% और महिला साक्षरता दर 76% थी। 10% जनसंख्या 0-6 आयुवर्ष के लोगों की थी।
एम एम कलबुर्गी
मल्लेशप्पा मडिवालप्पा कलबुर्गी (; 28 नवम्बर 1938 – 30 अगस्त 2015) प्रसिद्ध कन्नड विद्वान और हम्पी विश्वविद्यालय के पूर्व कुलपति थे। उन्हें अपने शोध लेखों के एक संग्रह मार्ग 4 के लिए 2006 में राष्ट्रीय साहित्य अकादमी पुरस्कार से सम्मानित किया गया।
कलबुर्गी का जीवन कार्य लिंगायत इतिहास और समुदाय में अंतर्दृष्टि प्रदान करने और नए दृष्टिकोणों को बढ़ाने के लिए रहा है, जिसके कारण कई बार लिंगायत समुदाय के अन्य सदस्यों से विवाद और विरोध हुआ है, जिसके वे सदस्य थे।
रहरास साहिब
रहरास साहिब (अथवा रहिरास, रेहरास) सिखों द्वारा शाम के समय की जाने वाली प्रार्थना है। इस प्रार्थना को पाँच गुरुओं गुरु नानक देव जी, गुरु अमरदास जी, गुरु रामदास जी, गुरु अर्जन देव जी और गुरु गोविंद सिंह जी ने बनाया है। मूल प्रार्थना जिसे सिखों के पहले गुरु, गुरू नानक देव जी ने लिखा व बोला था। बाद में अन्य गुरुओं ने अपनी पंक्तियाँ जोडीं। हर पंक्ति ईश्वर के विभिन्न विचारों व पहलुओं पर प्रकाश डालती है व सर्वशक्तिमान की आराधना करती है। रहिरास दिन के अंत में गायी जाती है। इसका उद्देश्य दिन के कार्य खत्म करने के बाद गायक में एक नई उर्ज़ा भरने के लिए होती है। इसका उद्देश्य ईश्वर की प्रार्थना करके शारीरिक कमजोरी, थकान, गरीबी, जमीन-जायदाद, निराशा, असफलता जैसे विचारों से छुटकारा पाकर स्वयँ में एक नई उर्जा का संचार करना होता है। कहते हैं कि इसमें बैयन्टी चौपाई गुरु गोविन्द सिंह जी द्वारा गायी हुई उनकी व्यक्तिगत प्रार्थना है जो प्रकृति के जल तत्व से संबंधित है।
अनुकृति गोसाई
अनुकृति गोसाई (जन्म: २५ मार्च, १९९४) एक मॉडल और टी.वी में प्रस्तोता हैं। २०१३ में मिस इंडिया प्रतियोगिता में सुन्दरी प्रतियोगिता (मिस प्रकाश उत्पन्न) जीती थी। बाद में मिस इंडिया एशिया पैसिफिक - २०१४ प्रतियोगिता जीती। अभी वह मॉडलिंग कर रही हैं और ज़ूम टी.वी में टीवी एंकर भी हैं। २०१५ में प्रकाशित ("टाइम्स ५० सबसे वांछनीय महिलाओं २०१४") लिस्ट में वह ४९वें नंबर पर हैं।
अनुकृति गोसाई का जन्म उत्तराखंड राज्य के गढ़वाल प्रान्त में हुआ था। अनुकृति के पिता का नाम उत्तम गोसाई है और माता का नाम नर्वदा गोसाई हैं, जो कि एक शिक्षिका हैं। अनुकृति तीन भाई बहनों में सबसे बड़ी बहन हैं। अनुकृति की प्रारंभिक शिक्षा आर्मी पब्लिक स्कूल (कक्षा १२ तक) लैंसडौन में हुई हैं और बाद में बी.टेक देहरादून इंस्टिट्यूट ऑफ़ टेक्नोलॉजी से किया। अपनी शिक्षा पूरी करके वह मुंबई चली गई।
अनुकृति का मॉडलिंग कैरियर २०१३ में शुरू हुआ जहां पर "मिस इंडिया डेल्ही २०१३" का खिताब जीता और बाद मैं इसी प्रतियोगिता मैं चौथे स्थान पर रही। इसके अगले वर्ष वह "मिस इंडिया एशिया पैसिफिक-२०१४" प्रतियोगिता जीती और बाद मैं दक्षिण कोरिया मैं वह टॉप पांच में रही। आज मानी जानी मॉडल के साथ टीवी एंकर भी हैं।
ग्रामीण विकास मंत्रालय
प्रधानमंत्री ग्रामीण विकास अध्येतावृत्ति योजना गृह मंत्रालय ने देश के 60 जिलों की पहचान वामपंथी चरमपंथ (LWE) से प्रभावित जिलों के रूप में की है। भारत सरकार ने इन जिलों में एक विशेष कार्यक्रम चलाया है जिसे समेकित कार्य योजना (IAP) का नाम दिया गया है। सभी समेकित कार्य योजना जिलों में जिला अधीक्षक की मदद करने के लिए युवा पेशेवरों की तैनाती हेतु 13 सितम्बर,2011 को तत्कालीन केंद्रीय ग्रामीण विकास मंत्री जयराम रमेश ने प्रधानमंत्री के ग्रामीण विकास फेलोज़ नामक योजना की घोषणा की थी।मिशन मूल रूप से प्रधानमंत्री ग्रामीण विकास अध्येतावृत्ति प्राप्त लोग विकास को सुगम बनाने वाली एक योजना के रूप में कार्य करेंगे, वे समेकित कार्य योजना के जिलों के कलेक्टरों तथा उन्के सहकर्मियों को मदद देंगे और उन्हें परिस्थितियों का आवश्यक विश्लेषण प्रदान करेंगे कि उनसे कैसे निपटा जाए' फेलोज़ सक्रिय रूप से एक जिला कार्यक्रम का संचालन करेंगे, जिसमें निम्नांकित तीन महत्वपूर्ण रणनीतियां शामिल होंगी 'सभी नियोजित गतिविधियों तथा उचित बजट प्रक्रिया के संचालन द्वारा प्रोग्रामिंग हेतु जिला संसाधन बेस को मजबूत करना।अतिवंचित समुदायों तक सेवाओं की पहुंच स्थापित करने के लिए वैकल्पिक तरीकों को खोजकर इस प्रणाली को सुस्थापित तथा सुदृढ़ बनाना।ऐसी प्रक्रियाओं को चालू करना जो इस विधि (अर्थात ग्राम नियोजन ) में शामिल किए गए परिवर्तनों को बढ़ावा देती हो।यह पूर्ण रूप से सहायक कार्यों के एक समूह द्वारा पूरा किया जाएगा, जैसे जिला तथा ब्लॉक स्तर के अधिकारियों की क्षमता का निर्माण करना, जिले में सामाजिक लामबंदी प्रक्रिया को आगे बढ़ाना, खासकर युवाओं के बीच; जमीनी समर्थन हासिल करना तथा पंचायतों के साथ मजबूत संबंध बनाना'
म्यान्मा की संस्कृति
म्यान्मा की संस्कृति पर बौद्ध धर्म तथा मोन लोगों का बहुत प्रभाव पड़ा है। म्यान्मा की संस्कृति पर भारत, । थाइलैण्ड और चीन आदि पड़ोसी देशों का भी बहुत प्रभाव पड़ा है।
आधुनिक युग में ब्रिटेन ने बर्मा को अपना उपनिवेश बनाकर इस पर शासन किया, अतः पश्चिमी सभ्यता का भी इस पर प्रभाव पड़ा है।
केश (सिख धर्म)
केश (अथवा केस) सिख मजहब की एक प्रथा/व्यवहार है सिख समुदाय इसे शरीर के लिए लाभदायक मानताा है । यह प्रथा पाँच ककार में से एक है, जो सिख वेश हेतु गुरु गोबिन्द सिंह जी ने आवश्यक घोषित किए थे। केशों को दिन में दो बार कंघे (ये भी पाँच क में सम्मिलित) से संवारा जाता है, और इसकी साधारण गाँठ बाँध दी जाती है जिसे "जूड़ा" या "ऋषि केश" कहा जाता है। सामान्यतः जूड़े को कंघे की सहायता से स्थिर रखा जाता है और पगड़ी (पंजाबी में : दस्तार) से ढका जाता है।
केश परमात्मा के प्रति समर्पण का प्रतीक है जिससे यह संदेश मिलता है कि एक सिख को भगवान की इच्छा का ही अनुसरण करना चाहिए। 1699 में अमृत संचार के समय, गुरु गोबिन्द सिंह ने इसका कारण स्पष्ट किया था: मेरा सिख उस्तरे का प्रयोग नहीं करेगा। उसके लिए उस्तरे का प्रयोग या दाढी के बाल काटना व्यभिचार के समान पाप होगा। खालसा के लिए एसे निशान होने चाहिएं जिससे कि वे खालिस (शुद्ध) दिखाई दें।
केशों की महत्ता सिख धर्म में इतनी अधिक है कि मुग़ल साम्राज्य द्वारा सिखों के दमन के दौरान सिखों ने केश कटवाकर मुस्लिम शासकों को खुश करने की बजाय मौत को चुना। इस संदर्भ में भाई तारू सिंह की शहीदी उल्लेखनीय है, जिनकी खोपड़ी उतार ली गई लेकिन वे केश कटवाने के लिए तैयार नहीं हुए और अंततः शहीद हो गए।
आधुनिक युग में छोटे बालों के रिवाज ने इस प्रथा को कम किया है। ऐसा अनुमान है कि पंजाब के कुछ भागों में तो 80% तक युवाओं ने अपने बाल कटवाए हुए हैं। प्रमुख कारण मात्र सुविधा का है - रोज़ क़घा करना, जूड़ा करना आदि से बचने के लिए। फैशन आदि के कारणों से भी आजकल के युवा इस प्रथा से विमुख होते जा रहे हैं।
11 सितम्बर 2001 के हमलों के बाद पश्चिमी देशों में कई लोगों ने सिखों को गलती से मुसलमान समझ लिया और घृणा अपराध के कई मामले सामने आए। मेसा, एरिज़ोना में रहने वाले एक सिख बलबीर सिंह सोढी को मुस्लिम समझकर सितंबर 16, 2001 को गोली से मार दिया गया।
सितंबर 2012 में रेडिट के एक सदस्य ने एक सिख युवती बलप्रीत कौर की पोटो पोस्ट करके उसके चेहरे पर उगे बालों का मज़ाक उड़ाया। किंतु उस युवती ने बहुत शालीनता से उत्तर दिया और फोटो पोस्ट करने वाले को माफी माँगनी पड़ी। यह किस्सा बाद में वायरल हो गया।
हेनरी स्टुअर्ट, लॉर्ड डार्न्ले
हेनरी स्टुअर्ट या स्टुअर्ट, अल्बानी का ड्यूक (7 दिसम्बर 1545 – 10 फरवरी 1567), जिसकी १५६५ से पहले नाम की शैली लॉर्ड डॉर्न्ले थी, कर्को-फील्ड में १५६७ में अपनी हत्या से पहले तक स्कॉटलैंड का पटराजा था।
वह मैथ्यु स्टीवर्ट, लेनॉक्स का चौथा अर्ल व उसकी पत्नी मार्गरेट डगलस का दूसरा बेटा था। डार्न्ले के नाना आर्किबाल्ड डगलस और नानी हेनरी सप्तम की बेटी मार्गरेट टुडोर थीं जो स्कॉटलैंड के जेम्स चतुर्थ की विधवा भी थीं। ऐसा माना जाता है कि हेनरी स्टुअर्ट का जन्म ७ दिसम्बर को हुआ था। वह स्कॉटलैंड की रानी मैरी १ का फुफेरा भाई व दूसरा पति और इंग्लैंड के राजा जेम्स १ का पिता था। जेम्स, एलिज़ाबेथ प्रथम के बाद इंग्लैंड व स्कॉटलैंड का संयुक्त राजा बना था।
डार्न्ले का जन्म 1545 में लीड्स के टेम्पल न्युसैम में हुआ था जो इंग्लैंड के यॉर्कशायर में है। अपने माता-पिता दोनों के जरिए वह इंग्लैंड व स्कॉटलैंड दोनों सिहांसनों का दावेदार था। उसकी माँ इंग्लैंड के हेनरी सप्तम व पिता स्कॉटलैंड के जेम्स द्वितीय के वंशज थे।
डार्न्ले के पिता पर स्कॉटलैंड में देशस्रोह का आरोप लगा था। उनपर आरोप था कि वो स्कॉट होते हुए भी गुईज़ की मैरी व कार्यकारी स्कॉट शासक ऐरन के खिलाफ अंग्रेजों के रफ़ वूईंग नामक छद्म युद्ध में उनका साथ दिया था। रफ वूईंग, हेनरी अष्टम ने स्कॉटलैंड के खिलाफ़ छेडा था जब स्कॉटों ने राजकुमारी मैरी की शादी हेनरी के पुत्र से करने से इंकार कर दिया। हेनरी के सैनिक स्कॉटिश सीमाओं में सेंधमारी कर के मैरी का अपहरण करने के लिए ढूंढते रहते थे। इससे बचाने के लिए इस समय मैरी की माँ ने उन्हें फ्राँस भेज दिया था।  देशद्रोह साबित होने पर लेनॉक्स के अर्ल की स्कॉटिश संपत्तियों १५४५ में जब्त कर लिया गया।लेनॉक्स इंग्लैंड में २२ वर्षों तक शरणार्थी की तरह रहा और स्कॉटलैंड १५६४ को लौटा। डार्न्ले की माँ ने १५२८ में स्कॉटलैंड छोड दिया था।
लॉर्ड डार्न्ले की शीक्षा-दीक्षा बहुत बेहतरीन व राजसी मानकों के हिसाब से हुई थी। उसे लैटिन, स्कॉटिश-गैलिक, अंग्रेजी व फ्रेंच भाषाओं का ज्ञान था। उसने गायन, वादन और नृत्य में बहुत तरक्की कर ली थी। उसके शिक्षकों में एक स्कॉटिश स्कॉळर व लेखक जॉन एल्डर थे। वो एंग्लो-स्कॉटिश एकीकरण की वकालत करते थे। उनका मानना था मैरी व एडवर्ड ६ के विवाह से यह आसानी से संभव हो सकता है। उन्होंने १५४३ में एडवर्ड के पिता व उस वक्त इंग्लैंड के राजा हेनरी अष्टम को इसकी सलाह भी दी थी, जिसके बाद हेनरी ने ऐसा करने के लिए रफ़ वूईंग नामक छद्म युद्ध तक कर डाला।
डार्न्ले एक हृष्ट-पुष्ट व मजबूत शरीर वाला नौजवान था, एक अच्छ घुडसवार, अस्त्रों-शस्त्रों का जानकार व शिकार पसंद कुलीन घराने का युवक था।
१२ फरवरी १५६५ को डार्न्ले, मैरी से मिलने एडिनबर्ग पंहुचा। 17 फरवरी को वह मैरी से फाइफ के वेमिस किले में मिला। हॉलहिल के जेम्स मैलविले ने सूचना दी थी कि रानी मैरी डार्न्ले से मिलकर बहुत खुश हुईं थीं और उससे अधिक आकर्षक व कुलीन लंबे कद-काठी वाले नौयुवक से पहले कभी नहीं मिली थीं। २४ फरवरी के बाद से वह मैरी के साथ ही उनके महल में रहा।
मदनलाल लक्ष्मणदास टहलियानी
न्यायमूर्ति मदनलाल लक्ष्मणदास टहलियानी (जन्म: 23 दिसंबर 1953), महाराष्ट्र के लोकायुक्त हैं। इससे पूर्व वे मुंबई उच्च न्यायालय के न्यायाधीश रह चुके हैं। वर्तमान पद के लिए उन्होने सेवानिवृत्त न्यायाधीश पी.बी. गायकवाड़ का स्थान ग्रहण किया है, जिनका इस पद पर कार्यकाल एक जुलाई 2014 को समाप्त हो गया था। सेशन जज के रूप में उन्हें मुंबई आतंकी हमले में जिंदा पकड़े गए एकमात्र आतंकी मुहम्मद अजमल कसाब के मुकदमे की सुनवाई हेतु जाना जाता है, जिन्होने कसाब को फांसी की सजा सुनाई थी। न्यायमूर्ति टाहिलियानी का जन्म राजस्थान राज्य के सरदार शहर में 23 दिसंबर 1953 को हुआ था। कानून की डिग्री (एलएलबी) प्राप्त करने के बाद, वे मई 1977 में गोंदिया और चंद्रपुर में अभ्यास शुरू कर दिया। 14 दिसंबर, 1979 को गढ़चिरौली में सहायक लोक अभियोजक के रूप में वे नियुक्त किए गए। गढ़चिरौली के बाद वे सिरोचना, डसईगंज और वरोरा में भी दायित्व निभाया। उन्होंने 1987 में मुंबई, मेट्रोपॉलिटन मजिस्ट्रेट के रूप में भी कार्य किया। उसके बाद 1994 में वे मुंबई के अतिरिक्त मुख्य मेट्रोपोलिटन मजिस्ट्रेट के रूप में नियुक्त हुये और 1997 में मुंबई के मुख्य मेट्रोपोलिटन मजिस्ट्रेट के रूप में पदोन्नत। उन्हें 1997 में बंबई शहर के सिविल न्यायालय के न्यायाधीश के रूप में नियुक्त किया गया। तत्पश्चात वे 2008 में बंबई के रजिस्ट्रार (निरीक्षण) उच्च न्यायालय बनें। वे 2009 में द्वितीय अतिरिक्त प्रधान न्यायाधीश, सिटी सिविल कोर्ट, मुंबई बनाए गए। वे 2009 में प्रथम अतिरिक्त प्रधान न्यायाधीश और 2010 में प्रधान न्यायाधीश बंबई शहर सिविल कोर्ट बनाए गए। उन्हें 18 मार्च 2011 को बंबई उच्च न्यायालय के न्यायाधीश के रूप में पदोन्नति मिली।
डब्ल्यूडब्ल्यूई यूनाइटेड स्टेटस्‌ चैंपियनशिप
डब्ल्यूडब्ल्यूई यूनाइटेड स्टेटस्‌ चैंपियनशिप डब्ल्यूडब्ल्यूई में एक पेशेवर कुश्ती चैंपियनशिप है। डब्ल्यूडब्ल्यूई इंटरकांटिनेंटल चैंपियनशिप के साथ ये दो मे से एक उप-चैंपियनशिप है।
इस चैंपियनशिप का निर्माण मूल रूप से मिड अटलांटिक चैंपियनशिप रेसलिंग के लिए सन् 1975 में किया गया था।
वर्तमान में यह चैंपियनशिप रोमन रेन्स के पास है जिन्होने इसे रुसेव को क्लैश ऑफ चैपियंस पर हराकर जीता है।
डब्ल्यूडब्ल्यूई इंटरकांटिनेंटल चैंपियनशिप
डब्ल्यूडब्ल्यूई इंटरकांटिनेंटल चैंपियनशिप डब्ल्यूडब्ल्यूई में एक पेशेवर कुश्ती चैंपियनशिप है। डब्ल्यूडब्ल्यूई यूनाइटेड स्टेटस्‌ चैंपियनशिप के साथ ये दो मे से एक उप-चैंपियनशिप है
इस चैंपियनशिप का निर्माण 1979 में किया गया था, पेट पेटर्सन इसके पहले चैंपियन थे। क्रिस जेरिको ने सबसे 9 अधिक बार ये टाइटल जीता है।
17 अक्टूबर, 1999, को चाइना इसे जीतने वाली एकमात्र महिला बनीं, उन्होने जेफ जेरेट को 'नो मर्सी' पर हराया था।
मौजूदा चैंपियन ब्रोन स्ट्रोमन
वर्तमान मे यह चैंपियनशिप ब्रोन स्ट्रोमन के पास है जिन्होने इसे 31 जनवरी, 2020 को 'स्मैकडाउन' पर शिंसुके नाकामुरा को हराकर जीता था।
डेरापुर, कानपुर देहात
डेरापुर (Derapur) उत्तर प्रदेश राज्य के कानपुर देहात जिले का एक नगर एवं सब- डिवीज़न/ तहसील मुख्यालय है जो वर्ष २००५ में ग्राम पंचायत से नगर पंचायत के अस्तित्व में परिवर्तित हुआ। डेरापुर के नाम के सम्बन्ध में जनश्रुति है कि जब श्रीकृष्ण और वाणासुर के बीच संग्राम हुआ था तब श्रीकृष्ण ने इसी स्थान पर डेरा डाला था।
यह नगर रूरा रेलवे स्टेशन ( उत्तरी मध्य रेलवे ) से दक्षिण दिशा में १४ किलोमीटर की दूरी पर सेंगुर नदी के दाहिने तट पर बसा है। यह नगर वर्तमान में सिकंदरा विधान सभा के अंतर्गत आता है।
इस नगर का मुख्य रेलवे स्टेशन रूरा (उत्तर मध्य रेलवे ) है जहां पर फ़ास्ट और सुपर फ़ास्ट रेलगाडियां उपलब्ध हैं। रूरा से पूर्व की ओर कानपुर, इलाहबाद, लखनऊ, हावड़ा आदि नगरो को जा सकते हैं तथा पश्चिम में इटावा, आगरा, दिल्ली आदि नगरों से जुड़ा हुआ है। दक्षिण दिशा में ६ किलोमीटर की रोड द्वारा स्वर्णिम चतुर्भुज राष्ट्रीय राजमार्ग से जुड़ा हुआ है।
यह शिव मंदिर बीहड़ एवम प्रकृति के सुरम्य वातावरण में एक टीले पर सेंगुर नदी के उत्तर -पूर्व में डेरापुर तहसील मुख्यालय से लगभग २ किलोमीटर दूर स्थित है। इस कपालेश्वर महादेव मंदिर की विशेषता यह है कि मंदिर के फर्श के मध्य में उत्तर से दक्षिण दिशा की ओर लगभग 1.30 मीटर लंबाई की एक समाधि है और इस समाधि के ऊपर उत्तरी सिरे पर शिव लिंग स्थापित है। शिव लिंग के उत्तर में 0.40 मीटर दूरी पर नंदी विराजमान हैं। इस टीले की खुदाई में समाधि के ऊपर शिव लिंग प्राप्त होने पर वर्ष १८९३ में इस मंदिर का निर्माण हुआ था। यह मंदिर शैव भक्तों की आस्था का केंद्र है। श्रावण मास में प्रत्येक सोमवार को यहां जनसैलाब उमड़ पड़ता है।
डब्ल्यूडब्ल्यूई टैग टीम चैंपियनशिप
डब्ल्यू डब्ल्यू ई टैग टीम चैंपियनशिप पेशेवर कुश्ती की एक विश्व टैग टीम चैंपियनशिप है, जिसका स्वामित्व डब्ल्यू डब्ल्यू ई के पास है। इसका निर्माण सन् 2002 में "वर्ल्ड टैग टीम चैंपियनशिप" के पूरक के रूप में किया गया था। सन् 2009 में इन दोनो टाइटल्स का एकीकरण कर दिया गया।
कर्ट एंगल और क्रिस बेनोइट इसके प्रथम विजेता थे। सन 2009 में, रेसलमेनिया 25 पर इस प्रतियोगिता और वर्ल्ड टैग टीम प्रतियोगिता का एकीकरण कर दिया गया।
वर्तमान में इस प्रतियोगिता के विजेता द न्यू डे हैं।
लिन्लिथगो
लिन्लिथगो (; , ) स्कॉटलैंड के पश्चिमी लोथियन में स्थित एक शाही नगर है। यह पश्चिमी लोथियन का एक काउंटी है, और काउंटी का नाम लिन्लिथ्गोशायर इसके नाम पर है। यह एक प्राचीन नगर है जो इसके दो बेहद महत्वपूर्ण पर्यटन स्थलों लिन्लिथगो महल और लिन्लिथगो झील के दक्षिण व स्कॉटलैंड की यूनियन नहर के उत्तर में स्थित है।
लिन्लिथगो के कुल पुजारी सेंट माइकल हैं और इसका ध्येय वाक्य है "St. Michael is kinde to straingers" यानी "संत माइकल अजनबियों के प्रति दयालु है"। संत की एक मूर्ति नगर के कुल-चिन्ह को हाथ में लिए मुख्य मार्ग पर है।
लिन्लिथगो पश्चिमी लोथियन के पूर्वोत्तर में स्टर्लिंगशायर की सीमा के करीब है। यह एडिनबर्ग से पश्चिम में ग्लासगो के मुख्य रेल मार्ग पर स्थित है। एम8 & एम9 के निर्माण और फोर्थ मार्ग पुल के खुलने से पहले यह नगर एडिनबर्ग से स्टर्लिंग जाने वाली मुख्य सडक के किनारे स्थित था। नहर इसे एडिनबर्ग और ग्लास्गो से जोडती है। नजदीकी गाँव "ब्लैकनेस" कभी बर्ग का बंदरगाह हुआ करता था। यहाँ एक छोटी सी पहाडी कॉक्लेरॉय है।
लिन्लिथगो नाम पुरानी ब्रिटिश "lynn llaith cau" से आता है जिसका मतलब है "नम घाटी में झील"। वस्तुत: "लिन्लिथगो" का मतलब लोक (सरोवर) से ही है, नगर को सिर्फ "लिथ्गो" के नाम से भी जानते हैं। यहाँ के कई लोगों के उपनाम भी लिथ्गो हैं। पुरानी कहावतें इस नाम को गैलिक भाषा के "liath gu" यानी "हल्का काला कुत्ता" से भी जोडती हैं।
The town has a generally east-west orientation and is centred on what used to be the main Edinburgh-Stirling road; this now forms the main thoroughfare called the High Street. Plots of farmed land, known as rigs, ran perpendicular to the High Street and comprised much of the town's development until the 19th century. Growth was restricted to the north by Linlithgow Loch, and by the steep hill to the south, but, in the late 19th & early 20th centuries, development began to take place much further south of the High Street. In the late 20th century, demand for housing saw many residential developments take place much further south, as well as spreading into new areas. This southward development was bisected by the Union Canal and latterly the main Edinburgh-Glasgow railway line, and today the limited crossings of both cause problems with modern traffic as there are only three places where each can be crossed in the town.
To the west, Linlithgow Bridge used to be a somewhat distinct village with its own identity, but in the latter half of the 20th century it was enveloped in the expansion of the main town and today the distinction between them is hard to make out.
वेस्टमिंस्टर में, लिन्लिथगो लेबर पार्टी का मजबूत गढ रहा है। स्कॉटिश नैशन्लिस्ट पार्टी २०१५ से पहले तक अक्सर दूसरे स्थान पर आती रही है। यहाँ से वर्तमान सांसद स्कॉटिश नैशनल पार्टी के नेता मार्टिन डे हैं।
लिन्लिथगो शहर फ्रांस के गुयानकोर्ट का जुडवा शहर है और पश्चिमी लोथियन के हिस्से के रूप में अमेरिका के ग्रेपवाइन, टेक्सास का भी जुडवा शहर है।
कारापुर
कारापुर (Carapur) भारत के गोवा राज्य के उत्तर गोवा ज़िले में स्थित एक नगर है।
कारापुर 15.55°N 73.97°E के निर्देशांको पर स्थित है। इसकी औसत ऊँचाई 6 मीटर है।
भारत की 2001 की जनगणना के अनुसार, कारापुर की जनसंख्या 5,334 है। कुल जनसंख्या में पुरुष 50%, और महिलाएँ 50% हैं। यहाँ की औसत साक्षरता दर 76% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 85% और महिला साक्षरता दर 69% है। 11% लोग 0-6 वर्ष आयुवर्ग के हैं।
चिम्बेल
चिम्बेल (Chimbel) भारत के गोवा राज्य के उत्तर गोवा ज़िले में स्थित एक नगर है।
भारत की 2001 की जनगणना के अनुसार, चिम्बेल की जनसंख्या 11,983 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 61% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 67% और महिला साक्षरता दर 54% है। 14% लोग 0-6 वर्ष आयुवर्ग के हैं।
कोल्वाले
कोल्वाले (Colvale) भारत के गोवा राज्य के उत्तर गोवा ज़िले में स्थित एक नगर है।
भारत की 2001 की जनगणना के अनुसार, कोल्वाले की जनसंख्या 5,475 है। कुल जनसंख्या में पुरुष 55%, और महिलाएँ 45% हैं। यहाँ की औसत साक्षरता दर 72% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 74% और महिला साक्षरता दर 69% है। 10% लोग 0-6 वर्ष आयुवर्ग के हैं।
साको-३६३
साको - ३६३ अमृता की खेजड़ी) एक भारतीय हिन्दी फ़िल्म है इसका निर्देशन कल्याण सीरवी ने किया है तथा यह फ़िल्म अमृता देवी पर आधारित है।
जौग्यी चारेछरा
जौग्यी चारेछरा (12 अप्रैल 1907 - 26 सितम्बर 1990) बर्मी भाषा के गणमान्य कवि, लेखक, इतिहासकार, समालोचक, विद्वान एवं शिक्षाशास्त्री थे। द्वितीय विश्वयुद्ध के पहले बर्मी भाषा में नयी शैली के अनुसंधान के आन्दोलन 'खित सान' (काल की परीक्षा) के वे प्रमुख नेता थे।
किरण नगरकर
किरण नगरकर(जन्म १९४२, मुंबई) मराठी और अँग्रेज़ी भाषाओं में लिखने वाले आधुनिक सहित्यकार, नाटककार, पटकथा लेखक, तथा फिल्म एवं नाटक समीक्षक हैं। नगरकर द्वारा रची हुई कृतियों में प्रमुख हैं: "सात सक्कम त्रेचालीस" (१९७४), "रावण एंड एडी" (१९९४), और महाकव्यात्मक उपन्यास "ककल्ड" (१९९७) जिसके लिए उन्हें सन् २००१ में अँग्रेज़ी में साहित्य अकॅडमी पुरस्कार प्राप्त हुआ।
नगरकर समकालीन लेखकों में इस लिए भी उल्लेखनीय हैं क्योंकि उनकी रचनाएँ एक से अधिक भाषाओं में हैं। "सात सक्कम त्रेचालीस" की रचना नगरकर ने मराठी में की। इसके पश्चयात "रावण एंड एडी" उन्होंने शुरू तो मराठी में की, परंतु फिर अँग्रेज़ी में प्रकाशित की। "रावण एंड एडी" के बाद नगरकर अँग्रेज़ी में ही लिखने लगे।
एसटी माइक्रो इलेक्ट्रॉनिक्स
फ्रांस और इटली मूल की कंपनी जो स्विटज़रलैंड में स्थित है। यह यूरोप की सबसे बड़ी सिलिकॉन और इंटीग्रेटेड सर्किट बनाने वाली कंपनी है।
लिव एंड मॅडी
लिव एंड मॅडी () एक अमेरिकी प्रहसन धारावाहिक है।
सिलिकॉन फ़ोम
सिलिकॉन फ़ोम एक फोम (ठोस झाग) है जो रबड़ को वक्लनीकरण करने से बनता है। थोड़ा गद्देदार फोम जो अक्सर गैसकेट बनाने के काम आता है। इसमें रबड़ के पिघले द्रव में हाइड्रोजन गैस पास करने से बनता है।
रसूलाबाद, कानपुर देहात
रसूलाबाद (Rasulabad) भारत के उत्तर प्रदेश राज्य के कानपुर देहात ज़िले में स्थित एक नगर है। यह इसी नाम की तहसील का मुख्यालय भी है।
रसूलाबाद नगर पंचायत का गठन वर्ष २००५ में हुआ था। ब्रिटिश शासन में यह तहसील का मुख्यालय था लेकिन १८९४ में इस तहसील को विभाजित कर डेरापुर और बिल्हौर तहसीलों में सम्मिलित कर दिया गया था। वर्ष १९८८ में इस तहसील पुनर्सृजन हुआ।
यह नगर कानपुर से पश्चिम दिशा में ६५ किलोमीटर दूरी पर कानपुर -बेला रोड पर स्थित है। इस नगर की झींझक रेलवे स्टेशन की दूरी १४ किलोमीटर है जो दक्षिण दिशा में स्थित है। इस नगर से उत्तर दिशा में स्थित बिल्हौर  नगर ३० किलोमीटर दूर है।
यह नगर जिले के मुख्यालय अकबरपुर (५२ किलोमीटर) से रोड द्वारा जुड़ा हुआ है। जहाँ रूरा होकर जा सकते हैं। कानपुर नगर (६४ किलोमीटर ) रोड द्वारा जुड़ा हुआ है। उत्तर दिशा में यह नगर रोड द्वारा बिल्हौर (३० किलोमीटर ) से जुड़ा हुआ है। इसका निकटतम रेलवे स्टेशन झींझक है जहाँ फ़ास्ट और सुपर फ़ास्ट रेलगाड़ियाँ ठहरती हैं। झींझक से पश्चिम की दिशा में इटावा, आगरा, दिल्ली मेरठ आदि नगरों को जा सकते हैं तथा पूर्व दिशा में कानपुर, लखनऊ, पटना, हावड़ा आदि नगरों से जुड़ा हुआ है। इस नगर से पश्चिम की ओर इटावा, फिरोजाबाद, आगरा, और दिल्ली के लिए बसों की सुविधाएं उपलब्ध हैं,वहीं कानपुर नगर एवं कानपुर देहात के मुख्यालय के लिए भी सीधी सेवाएं हैं, दक्षिण की ओर औरया जिला जो दिबियापुर होते हुए जाया जा सकता है, इस नगर से उत्तरी-पूर्वी मध्य में लखनऊ के लिए आगरा एक्सप्रेस वे जो 45 किलोमीटर अरौल होते हुए जा सकते हैं जिसकी दूरी 141 किलोमीटर है।
हजरत गुल पीर शाह रहमतुल्ला अलेह की दरगाह रसूलाबाद में हिन्दू मुस्लिम एकता का प्रतीक है, और यहां पर हर वर्ष उर्स मनाया जाता है, और यहां पर हिन्दू मुस्लिम एकता का प्रतीक धनगर बाबा का मंदिर भी है।जिले के रसूलाबाद कस्बा में स्थित यह शिव मंदिर धर्मगढ़ बाबा के नाम से विख्यात है। जहां लोगों की मनोकामना पूर्ण होती है। मान्यता है कि इस मंदिर में मत्था टेकने वाले प्रत्येक भक्त की मनोकामना पूरी होती है। सावन के महीने भर यह मंदिर रोशनी से जगमगाता है। मदिर में स्थापित शिव की प्रतिमा से एक अदभुत प्रकाश ज्योति लोगों को आकर्षित करती है। इस मंदिर की खास विशेषता है कि मंदिर को हिंदू-मुस्लिम भाई आस्था का प्रतीक मानते हैं। थाना परिसर में बने इस मंदिर से सटी मजार पर हिंदू चादर चढ़ाते हैं तो मुस्लिम मंदिर में दर्शन करते हैं। इस मंदिर के बारे में कहा जाता है कि इसमें शिव प्रतिमा की स्थापना बहुत वर्ष पूर्व थाने में कार्यरत थानाध्यक्ष इसरार हुसैन ने स्वप्न के बाद सुबह उठकर कराई थी। जिसके बाद से रसूलाबाद थाने में आने वाला हर थानाध्यक्ष धर्मगढ़ बाबा मंदिर की सेवा करने में जुट जाता है।
मानव मुख
मानव शरीररचना के सन्दर्भ में मुख, पोषण नाल का प्रथम अंग है।
स्वनिक परिवर्तन
ऐतिहासिक भाषाविज्ञान के सन्दर्भ में, किसी भाषा की ध्वनि का कोई भी परिवर्तन जो उस भाषा के स्वनिमों की संख्या या उनका वितरण बदल दे, स्वनिक परिवर्तन या ध्वनि परिवर्तन (phonological change) कहलाता है।
भाषा को गतिशील और परिवर्तनशील माना जाता है। प्रत्येक भाषा में आंतरिक परिवर्तन की प्रक्रिया निरंतर चलती रहती है। यह परिवर्तन या बदलाव सभी भाषिक स्तरों जैसे- ध्वन्यात्मक, रूपात्मक, अर्थात्मक आदि पर जारी रहता है। इन सभी परिवर्तनों में ध्वनि परिवर्तन मुख्य रूप से सबसे अधिक क्रियाशील रहता है।
डा. भोलानाथ तिवारी ने स्वरूप के आधार पर ध्वनि परिवर्तन को निम्नलिखित वर्गों में रखा है- ध्वनि परिवर्तन ऐतिहासिक और भौगोलिक दोनों कारणों से होता है। 'अग्नि' से 'आग' शब्द का बनना ध्वनि परिवर्तन कहा जाएगा। तत्सम शब्दों में धीरे-धीरे ध्वनि परिवर्तन से ही तद्भव शब्दों का निर्माण हुआ है। इसी प्रकार अन्य भाषाओं से संपर्क से भी भाषा में ध्वनि परिवर्तन होता है। किसी भाषा का जब भौगोलिक विस्तार होता है तो वह अपने मूल बोली के स्वरूप को छोड़ने लगती है। वह ऐतिहासिक क्रम से कालांतर में इतनी बदल जाती है कि उसका स्वरूप उसके मूल भौगोलिक या स्थानीय रूप से बिल्कुल भिन्न हो जाता है। उदाहरण के लिए- हिन्दी का भौगोलिक विस्तार होने पर वह अपने मूल स्थानीय खड़ी बोली रूप से बाहर निकल कर राजस्थानी, भोजपुरी, ब्रज, अवधी, मैथिली तक से संबद्ध होकर भाषा के रूप में परिवर्तित हो गई।
ध्वनि परिवर्तन के अनेक कारणों में से एक उच्चारण में सुविधा या प्रयत्न-लाघव को प्रमुख माना जाता है। प्राय: बहुत से शब्दों के उच्चारण के समय उनमें आने वाली कठिन ध्वनियों को सुविधा के लिए आसान ध्वनि में बदल कर उच्चरित करने की प्रवृत्ति मिलती है। जैसे- संयुक्त व्यंजन के उच्चारण में कठिनाई होने पर आसानी से शब्द का उच्चारण करने के लिए उसके एक व्यंजन का लोप कर दिया जाता है, उदाहरण के लिए, 'द्वि' का 'दो', या 'स्नेह' का 'नेह' उच्चारण। इसके अतिरिक्त आसान ध्वनियों के प्रयोग या ध्वनियों के क्रम में परिवर्तन के द्वारा भी उच्चारण को सुविधजनक बनाया जाता है। जैसे 'ब्राह्मण' का 'ब्राम्हण' उच्चारण।
इसी प्रकार अपने आस-पास की ध्वनियों के कारण भी कोई ध्वनि प्रयोग में आते-आते परिवर्तित हो जाती है। जैसे- यदि किसी अघोष व्यंजन के आसपास कोर्इ घोष व्यंजन हो तो वह घोष हो जाता है। जैसे 'कंकण' का 'कंगन' या 'शाक' का 'साग'।
इसी प्रकार, किसी दूसरे शब्द से समानता के कारण कुछ शब्दों की ध्वनियाँ उन्हीं के समान बोले जाने के कारण परिवर्तित हो जाती हैं। जैसे- संस्कृत का 'एकदश' शब्द 'द्वादश' के सादृश्य पर 'एकादश' के रूप में बोला जाने लगा।
इन ऐतिहासिक परिवर्तनों के अतिरिक्त भाषाओं के आपसी संपर्क के कारण भी ध्वनि परिवर्तन होते हैं। एक भाषा के कुछ शब्द जब दूसरी भाषा में अपनाए जाते हैं तो उनमें ध्वनि परिवर्तन होता है। उदाहरण के लिए 'मुंबई' मराठी का तत्सम रूप है। जिसका हिंदी में परिवर्तित तदभव रूप 'बंबई' और अंग्रेजी में 'बांबे' है। यह ध्वनि परिवर्तन भाषा भेद या भौगोलिक परिवर्तन के कारण हुआ है।
भौगोलिक विस्तार के कारण भी ध्वनि परिवर्तन होता है। क्षेत्र बदलने से भाषा में बदलाव आता है। जिस भाषा का भौगोलिक विस्तार होता है उसकी ध्वनियों के उच्चारण में देश-भेद से भी अनेक परिवर्तन होते हैं। ध्वनि परिवर्तन के इन परिवर्तनों को एक ही ध्वनि रूप के वैकल्पिक रूप कहा जा सकता है।
कुर्ती, गोवा
कुर्ती (Curti) भारत के गोवा राज्य के उत्तर गोवा ज़िले में स्थित एक नगर है।
कुर्ती 15.42°N 74.02°E के निर्देशांको पर स्थित है। इसकी औसत ऊँचाई 30 मीटर है।
भारत की 2001 की जनगणना के अनुसार, कुर्ती की जनसंख्या 13,070 है। कुल जनसंख्या में पुरुष 53%, और महिलाएँ 47% हैं। यहाँ की औसत साक्षरता दर 71% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 75% और महिला साक्षरता दर 67% है। 13% लोग 0-6 वर्ष आयुवर्ग के हैं।
किम इल-सुंग
किम इल-सुंङ (/ˈkɪm ˈɪlˈsʊŋ, ˈsʌŋ/ ; 15 अप्रैल 1912 – 8 जुलाई 1994) १९४८ से १९९४ (मृत्युपर्यन्त) उत्तर कोरिया का सर्वोच्च नेता थे। १९४८ से १९७२ तक वह प्रधानमंत्री के पद पर रहे और १९७२ से १९९४ तक राष्ट्रपति के पद पर।
मौलाना आजाद राष्ट्रीय छात्रवृति योजना
मौलाना आजाद राष्ट्रीय छात्रवृति योजना शैक्षणिक रूप से पिछड़े वर्गो विशेषत अल्पसंख्यकों में और सामान्यत कमजोर वर्गों के लाभ के लिए शैक्षिक योजनाओं को तैयार व कार्यान्वित करना है 'जिसके तहत उन मेधावी छात्राओं की पहचान करना बढावा तथा सहायता देना जो वित्तीय सहायता के बिना अपनी शिक्षा जारी नहीं रख सकती है' राष्ट्रीय अल्पसंख्यकों (अर्थात मुस्लिम ,ईसाई , बौद्ध , सिख , पारसी , जैन) से सम्बन्धित केवल लड़कियां ही आवेदन कर सकती है। जिन्होंने किसी मान्यता प्राप्त केन्द्रीय /राज्य माध्यमिक शिक्षा बोर्ड द्धारा आयोजित माध्यमिक स्कूल (दसवीं कक्षा) परिक्षा में कम से कम 55 प्रतिशित अंक प्राप्त किये हो तथा जिनके परिवार की सभी स्रोतों सहित वार्षिक आय 1.00 लाख रू. से कम हो।छात्रवृत्ति की कुल राशि 12000/- है जिससे 6000/- की दर से दो बराबर किशतों में जारी किया जायेगा।
सहायता प्राप्त करने के लिए सम्बन्धित संस्थान को निर्धारित प्रपत्र पर आवेदन करना होगा '
फ़ोरफार किला
"'फ़ोरफार किला" ११वीं सदी का एक किला था। यह फ़ोरफार, स्कॉटलैंड के पश्चिम में स्थित था।
यह किला जलाशयों से घिरा हुआ था और स्कॉट राजाओं मैल्कम ३, विलियम १ व एलेक्ज़ेंडर २ के द्वारा शाही किले के तौर पर इस्तेमाल होता था। मैल्कम ने इसे डेनमार्क के आक्रमणकारियों से युद्ध के लिये सेना बनाने व सैन्य शिविर के तौर पर इस्तेमाल किया था। १२९६ में इंग्लैंड के एडवर्ड १ द्वारा इसकी मोर्चेबंदी कर दी व अपने सैनिकों के शिविर के तौर पर इस्तेमाल करने लगा। स्कॉटों ने इसे १३०८ के क्रिसमस में अंग्रेज सैन्य टुकड़ी का कत्ल करके एडवर्ड के कब्ज़े से मुक्त करा लिया। ढहाए जाने व पुनर्निर्माण के बाद इसे १३३० में खाली कर दिया गया।
जमीन के उपर आज इस किले के कोई अवशेष नहीं बचे हैं, हालाँकि १७वीं सदी तक ये अवशेष मौजूद थे।
कलीता जाति
कलिता ( কলিতা ) पूर्वोत्तर भारत के असम राज्य मे पायी जाने वाली एक जाति है। यह जाति संयुक्त रूप से स्वयं को क्षत्रिय वर्ण के अंतर्गत मानती है। बहुत पहले 15वी-16वी शताब्दी मे कलिता साम्राज्य के अस्तित्व के ऐतिहासिक प्रमाण उपलब्ध है। कलिता जाति सामान्य वर्ग के अन्दर आति हे ।
कलिता जाति की उत्पत्ति प्रमाणो के संदिग्ध होने के कारण विवादास्पद है। 'पौराणिक परम्पराओ के अनुसार कलिता पवित्र आर्य माने जाते है। आर्यों से उत्पत्ति का सिद्धान्त वर्तमान व्यावसायिक जाति के उदय से पूर्व कलिताओ के आगमन का संकेत देता है। कलिता समान्यतः क्षत्रिय वर्ण के अंतर्गत सम्मिलित होते है व स्वयं को "कुललुप्त" कहते है, "कुल" अर्थात जाति व "लुप्त" अर्थात खोया हुआ ( जाति लुप्त), इस संदर्भ मे यह कथन प्रचलित है कि परूषराम ने जब सम्पूर्ण पृथ्वी को क्षत्रिय विहीन करने का प्रण लिया तो उनके भय से कालीता जो कि मूल रूप से क्षत्रिय थे भाग खड़े हुये। परंतु शब्द शास्त्र के अनुसार यह कथा उचित प्रतीत नही होती है।
असम मे कलिता जाति पदानुक्रम मे ब्राह्मणो के बाद प्रथम स्थान पर गिने जाते है। कुछ दंतकथाओ के अनुसार वे गैर वैदिक आर्य है, जिन्होने असम मे आर्य सभ्यता प्रतिपादित की। स्थानीय लोगो मे सम्मिलित होकर व स्व-संस्कृति पर स्थानीय प्रभाव के बावजूद भी, उनमे आर्य सभ्यता की परंपराए कुछ हद तक आज भी विद्यमान है।
डॉ॰ बी॰एस॰ गुह के अनुसार गुजरात के नागर ब्राह्मणो व कामरूप के राजा भास्करवर्मन द्वारा निधानपुर मे भू-दान मे प्रयुक्त उपनामो मे समानता पायी गयी है, जैसे कि दत्त, धर,देव, नंदी,सेन व वसु आदि। अतः इन्हे असम के कलिताओ से मिला के देखा जा सकता है। परंतु निधानपुर ताम्रपत्रों का उल्लेख करते हुये इतिहासकर "फणी डेका" के अनुसार यह सारे नाम कायस्थों मे प्रयुक्त होते है।
मलारना डूंगर
मलारना डूंगर नामक कस्बा राजस्थान के सवाई माधोपुर जिले की प्रमुख तहसील है, यह मलारना स्टेशन कस्बे से 11 किमी दुरी पर स्थित है, यह कस्बा टोंक-सवाई माधोपुर लोकसभा क्षेत्र व राजस्थान के सवाई माधोपुर विधानसभा क्षेत्र के अंतर्गत आता है।